OpenLLM-France/wikimedia huggingface dataset:
# Estefania Etxebeste Giraldo

Estefania Etxebeste Giraldo (Ituren, Nafarroa Garaia, 2002ko azaroaren 27a) harri-jasotzailea da. Nafarroako lehen emakume harri-jasotzailea da eta 2024an, oraindik, bakarra.
2024an Euskal Herriko txapelketan bigarren egin zuen.

## Bizitza

Estefania Iturengo Pioinean jaio zen. Lau anaia-arreben artean hirugarrena (Cristofer eta William neba zaharrenak Kolonbian jaio ziren eta bera eta Shaila ahizpa txikiago Iturenen). Ama, Yamiled Giraldo, berak sei urte eta ahizpa txikiak urtebete baino ez zituenean hil zuten, 2009ko apirilaren 25ean, 14 urteko neba Cristofer-en aurrean.

## Ibilbidea
### Lehen urratsak

Zaletasuna ez datorkio etxetik, familian ez dago inor herri kirol munduan ibili denik, baina Estefaniari beti gustatu zaizkio herri kirolak: Iturengo lagunekin erakustaldiak, apustuak eta saioak ikustera joaten zen. Lagunengandik datorkio nolabait zaletasuna. Betidanik izan da emakume indartsua, baina ez zekien zein izango zen berari ondo etorriko zitzaion kirola eta harria probatu zuen. Izan ere, Daniel Vicenteren bitartez Joseba Ostolaza ezagutu zuen, 2023ko urrian, lagunei esker, Josebaren eskolara joan zen harria probatzera eta lehenengo egunetik zaletu zen.
Estefaniak aitortzen du indarra ez dela gauzarik garrantzitsuena, teknikak ere asko laguntzen duela. Harri handiak nahiago ditu. Bera handia denez eta, indar asko daukanez, hobeto moldatzen delako..
   Jendeak erraten zidan ez nintzela inora ailegatuko, harri mundua ez dela jokoa eta niri horrek indar gehiago ematen zidan egiteko
Jokin Eizmendi zarauztar harri-jasotzailea da bere erreferenteetariko bat, baita Udane Ostolazak ere. Oriora joaten da astelehen eta ostegunetan Joseba Ostolazaren Harri Eskolan entrenatzera. Etxean ere beti zerbait egitea gustatzen zaio.
2023ko urrian, hasi zen harri altxatzen Estefania eta jendaurrean egiten dituen altxaldi guztiak ama zenari eta osabari eskaintzen dizkie.
2024an Euskal Herriko txapelketan bigarren egin zuen, Ainitze Zumetaren atzetik.

## Erakustaldiak

* 2024ko Iturengo inauterietako kontuen egunean egin zuen lehen jendaurreko plaza.
* Harri Herri ETBko saioan agertu zen.
* 2024ko maiatzaren 25ean bere marka pertsonala egin zuen Aian (Gipuzkoa), ehun kiloko zilindro zaharra hiru minututan hamar aldiz altxatuta.

## Erreferentziak

* ↑ ««Indar handikoa naiz, eta teknika ikasten ari naiz pixkanaka» - Malerreka» Erran.eus (Noiz kontsultatua: 2024-08-16).
* 1 2 Uriarte, Maite. (2024-08-15). «Estefania Etxebeste, harrijasotzaile navarra: "La fuerza mental es clave"» Diario de Noticias de Navarra (Noiz kontsultatua: 2024-08-16).
* ↑ (Gaztelaniaz) N.G. (2024-10-20). «Ainitze Zumeta, nueva campeona de Euskal Herria» Noticias de Gipuzkoa (Noiz kontsultatua: 2024-10-20).
* ↑ Díaz |Woman.es, Paka. (2020-07-31). «A Yamiled Giraldo la asesinaron delante de su hijo por atreverse a denunciar» woman.elperiodico.com (Noiz kontsultatua: 2024-08-16).
* ↑ «[BIDEOA Estefi Etxebestek hamar aldiz altxatu du 100 kiloko zilindro zaharra - Malerreka»] Erran.eus (Noiz kontsultatua: 2024-08-16).

## Kanpo estekak

* Datuak: Q129254476
# Castletown (Dorset)

Castletown, Ingalaterrako hegoaldeko kostaldeko herri bat da, Dorset konderrian. Portland uhartea penintsulan dago.
# Bicombe

Bicombe, Ingalaterrako hegoaldeko herri bat da, Dorset konderrian.
# Broadwey

Broadwey, Ingalaterrako hegoaldeko herri bat da, Dorset konderrian.
# Chiswell

Chiswell, Ingalaterrako hegoaldeko kostaldeko herri bat da, Dorset konderrian. Portland uhartea penintsulan dago.
# Fortuneswell

Fortuneswell, Ingalaterrako hegoaldeko kostaldeko udalerri bat da, Dorset konderrian. Portland uhartea penintsulan dago.
# H.D.

Hilda Doolittle, H.D. izengoitiz ezaguna (Bethlehem, Pennsylvania, 1886ko irailaren 10a - Zürich, 1961eko irailaren 27a) estatubatuar olerkari, eleberrigile eta saiakeragilea izan zen.
Bryn Mawr Collegen ikasi zuen, eta han izan zituen lehen harreman lesbikoak. Ezra Poundekin ere maitasun-harremana izan zuen, baina bi familiek gaitzetsi egin zuten. 1911n Pound Londresera joan zen eta han argitaratu zen bere lana. 1930eko hamarkadan Sigmund Freuden lagun eta pazientea izan zen, eta hark bere trauma eta bisexualitatea tratatu zizkion.
Olerkari modernista eta imagismoaren sortzaileetako bat Poundekin batera. Antzinako greziar literaturaz ere interesatu zen eta itzulpen ugari argitaratu zituen. Greziar poesian eta poeta klasikoetan oinarritu zen, eta gaztaroko imagismotik 1940ko hamarkadako poema epikoetara eboluzionatu zuen. Hainbat eleberri ere argitaratu zituen.

## Lan hautatuak
### Olerkigintza

* Oread (1915)
* Heath (1915)
* Sea Garden (1916)
* The God (1917)
* Choruses from the Iphigeneia in Aulis and The Hippollytus of Euripides (1919)
* Translations (1920)
* Hymen (1921)
* Heliodora and Other Poems (1924)
* Hippolytus Temporizes (1927)
* Red Roses for Bronze (1931)
* "The Mysteries: Renaissance Choros" (1931)
* Euripides' Ion (1937)
* Trilogy
** "The Walls Do Not Fall" (1944)
** "Tribute to the Angels" (1945)
** "The Flowering of the Rod" (1946)
* Vale Ave (1957–58)
* Helen in Egypt (written 1952–1954, published 1961)
* Hermetic Definition (completed 1961, published 1972)
** "Hermetic Definition"
** "Sagesse"
** "Winter Love"

### Eleberriak

* Notes on Thought and Vision (1919)
* Paint it Today (1921)
* Asphodel (1921–22)
* Palimpsest (1926)
* Kora and Ka (1930)
* Nights (1935)
* The Hedgehog (1936)
* Majic Ring (1943–44)
* Pilate's Wife (1929–1934)
* The Sword Went Out to Sea (1946––47)
* White Rose and the Red (1948)
* The Mystery (1948–51)
* Tribute to Freud (1956)
* Bid Me to Live (1960)
* End to Torment: A Memoir of Ezra Pound, (1979)
* HERmione, (hil ondorengoa 1981)
* The Gift, (hil ondorengoa 1982)
* Datuak: Q236469
* Multimedia: H.D. / Q236469
# Induljentzia

Induljentzia, hau da, barkamena, (latinezko "indulgentia"tik: 'ontasuna, onginahia, grazia, erremisioa, faborea') teologia katolikoaren kontzeptua da, bekatu, penitentzia, erremisio eta purgatorioaren kontzeptuei hertsiki lotua. Bere formulazio arruntean, bekatuaren zenbait ondorio, hala nola bekatuaren aldi baterako zigorra, baldintza jakin batzuetan, Elizaren ordezkari jakin batzuek haren erremisio eman dezakete; bekatuaren penitentzia bertan behera uztea da.
Kontzeptu hau antzinako kristautasunetik dator eta bere praktika eta formulazioa denboran zehar garatu dira. Induljentzia ez da bekatu egiteko baimena, ezta etorkizuneko bekatuentzako barkamena ere.
Doktrina protestanteak ez du onartzen zeren eta ez baitu oinarri biblikorik. Horregatik, Erreformatik aurrera, eliza katolikoaren eremuan bakarrik garatu zen. Induljentzia ez da penitentzia bezalako sakramentua. Doktrina katolikoan, induljentziak, penitentziaren sakramentuak ez bezala, ez du bekatua bere baitan barkatzen, baizik eta fededunek bekatuaren ondorioak garbitu beharko lituzketen aldi baterako zigorretatik salbuesten du, dela bizitza lurtarrean zehar, dela purgatorioan hil ondoren.
Aita santuak, apezpikuek eta kardinalek eman diezaiekete, adibidez, otoitz jakin bat egiten dutenei, santutegi jakin bat bisitatzen dutenei, kultu-objektu jakin batzuk erabiltzen dituztenei, erromesaldi jakin batzuk egiten dituztenei edo beste erritu espezifiko batzuk betetzen dituztenei. Nolabait, ekintza horiek saritzeko modua da.
Bigarren mailako kontzeptu teologikoa bada ere, induljentziek kristautasunaren historian funtsezko garrantzia izan zuten bere garaian. XVI. mendean, hauen inguruko abusuak eta trafiko ekonomikoa izan ziren Martin Luterok eliza katolikoari aurre egiteko arrazoietako bat.

## Erreferenteziak

* ↑ https://hiztegia.labayru.eus/bilatu/LH/all/indulgencia?locale=es
* ↑ https://gizapedia.org/induljentzia/
* ↑ https://www.vatican.va/archive/cod-iuris-canonici/cic_index_sp.html

## Kanpo estekak

* "Induljentia" kontzeptua Gizapedia webgunean.
* Datuak: Q44777
* Multimedia: Indulgences / Q44777
# Prince Johnson

Prince Yormie Johnson (Tapeta, Nimba, 1952ko uztailaren 6a – Montserrado, 2024ko azaroaren 28a) liberiar gerrako jauna eta politikaria izan zen.
1971n Liberiako Guardia Nazionalean sartu zen, Samuel Doeren estatu-kolpearen ondoren Liberiako Indar Armatu bihurtua. Thomas Quiwonkpa jeneralaren landa-laguntzailea izan zen, eta erbestera lagundu zion, Doeren aurkako estatu-kolpea prestatu izana leporatuta.
Geroago, Charles Taylorrekin aliatu zen Liberiako Fronte Patriotiko Nazionalean. 1989an Liberian sartu zen Doe presidentea boteretik kentzeko eta Liberiako Lehen Gerra Zibilari hasiera eman zion. Taylorengandik banandu ondoren, Liberiako Fronte Patriotiko Nazionala Independentea sortu zuen.
1990ean Monroviara iritsi zen bere armadarekin eta Samuel Doe atxilotu, torturatu eta hil zuen kameren aurrean. 1992an Nigeriara erbesteratu zen Taylorrek harrapatu ez zezan.
2004an Liberiara itzuli zen, eta senatari izan zen 2006tik hil zen arte.
* Datuak: Q1409441
* Multimedia: Prince Y. Johnson / Q1409441
# Carlos Andrés Pérez

Carlos Andrés Pérez Rodríguez (Táchira, Venezuela, 1922ko urriaren 27a - Miami, Ameriketako Estatu Batuak, 2010eko abenduaren 25a) batzuetan CAP eta El Gocho izenekin deitua, Venezuelako Lehendakaria izan zen 1974tik 1979ra eta 1989tik 1993ra. Bere lehenengo presidentetzari Venezuela Saudi izena eman zitzaion, ekonomiaren gorakada zela eta, batez ere petrolioaren esportazioa dela eta. Hala ere bere bigarren agintaldian krisi ekonomiko larrian bizi izan zuen eta Caracazo matxinadaz gain bi estatu kolpe jasan zituen 1992an. 1993ko maiatzean 250 milioi bolivar ebatsi zituela argudiatuta Auzitegi Gorenak bere kargutik kendu zuen. 1996an askatu zuten eta 2010eko abenduaren 25ean hil zen, Miamin, erbestean.

## Bizitza

Oso gazterik hasi zen politikan: 15 urte zituela Partido Democrático Nacional (PDN) ezkutuko alderdian sartu zen (gero Acción Democrática, AD). 1939an familiarekin Caracasa aldatu zen, eta ikasle mugimenduan nabarmendu zen. 1945ean Batzorde Zibiko-Militar batek eskuratu zuen agintea, eta Andrés Pérez Lehendakaritzako Idazkaritzan sartu zen Rómulo Betancourten lehen agintaldian (1945-1948). 1946an Diputatuen kongresuko kide izendatu zuten, baina 1948an espetxeratu egin zuten Gallegosen gobernu konstituzionaleko zenbait ministrorekin batera, hura eraitsi zutenean. Kolonbiara eta Costa Ricara erbesteratu zen, eta 1953an, Marcos Pérez Jiménez diktadorearen kontra azaldu zelarik, erbestera ihes egin behar izan zuen berriro, 1958 arte.
Sorterrira itzuli ondoren, 1962an Kanpo Harremanetarako ministro izendatu zuten, eta handik hamabi urtera Errepublikako lehendakari, Acción Democrática alderdiaren eskutik. Lehenengo agintaldia 1974-1979 bitartean bete zuen, eta 1988-1994 bitartean berriro izan zen lehendakari. Neurri ekonomiko zorrotzak hartu zituen eta istilu asko eragin zituen bere politikak. Bigarren agintaldia amaitu ondoren epaitu egin zuten, eta bi urte igaro behar izan zituen etxetik irten gabe, baina 1997an politikara itzuli zen, Movimiento de Apertura y Participación Nacional alderdia sortuz. 1998an berriro atxilotu zuten, ordea, diru publikoa bere onurarako erabili izanaren salaketapean, eta adinagatik espetxeratu ez zuten arren, hurrengo hauteskundeetan ez zen senatari izan.
2010eko abenduaren 25ean hil zen, Miamin, erbestean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q295790
* Multimedia: Carlos Andrés Pérez / Q295790
# Josu Calvo Aurrekoetxea

Josu Calvo Aurrekoetxea (Sestao, Bizkaia, 1994) euskal fisikaria, astrofisikaria eta unibertsitate-irakaslea da. Gaur egun doktorego-ikerlaria eta irakaslea da Oxfordeko Unibertsitatean.

## Bizitza

Sestaoko Saturnino de la Peña BHI eskolan ikasi zuen. Batxilergoa ikasten zuen bitartean kimika sari bat irabazi zuen, Espainiako Kimikarien Elkarteak emanda.
Euskal Herriko Unibertsitatean (EHU) fisika gradua ikasi zuen (2012-2016). Talentia Programaren parte hartzaile izan zen, Bizkaia Talentek hautatua, geroztik Talentia Sarearen kide delarik.
Ondoren, fisika teorikoan eta fisika matematikoan masterra (MSc) egin zuen Londreseko Imperial College unibertsitatean (2016-2017).
Doktoregoa (PhD) egin zuen King's College London unibertsitetan (2017-2021), fisika teorikoan eta fisika matematikoan.
Gaur egun doktorego-ikerlaria (research fellow) eta fisika irakaslea da Oxfordeko Unibertsitatean (Queen's College).

## Bizitza pertsonala

Gaur egun Oxforden bizi da.

## Erreferentziak

* ↑ «Una leonesa, premio al mejor profesor de la Asociación Nacional de Químicos» www.leonoticias.com (Noiz kontsultatua: 2022-11-12).
* ↑ Calvo Aurrekoetxea, Josu. (2017-01-10). Inflación Eterna y el Multiverso. Un estudio desde los problemas de la teoría del Big Bang hasta el Multiverso inflacionario.. (Noiz kontsultatua: 2022-11-12).
* 1 2 (Gaztelaniaz) «'La matricula de estudios en Inglaterra se triplica si no eres comunitario'» EITB (Noiz kontsultatua: 2022-11-12).
* ↑ (Ingelesez) «Josu Calvo Aurrekoetxea - Inhomogeneous Inflation in 3+1D» imperialcollegelondon.app.box.com (Noiz kontsultatua: 2022-11-19).
* ↑ (Ingelesez) «Dr Josu Aurrekoetxea» The Queen's College, Oxford (Noiz kontsultatua: 2023-10-06).
* ↑ (Ingelesez) «Josu Aurrekoetxea | University of Oxford Department of Physics» www.physics.ox.ac.uk (Noiz kontsultatua: 2023-10-06).
* ↑ «12th Iberian Gravitational Waves Meeting» Indico (Noiz kontsultatua: 2023-10-06).

## Kanpo estekak

* https://web.archive.org/web/20230924192906/https://www.queens.ox.ac.uk/people/josu-aurrekoetxea/
* Datuak: Q115180603
# Espainiako Errege Etxea

Berorren Maiestate Espainiako Erregearen Etxea edo besterik gabe Espainiako Errege Etxea (gaztelaniaz: Casa de Su Majestad el Rey de España) espainiar estatuko erakundea publikoa da, zuzenean Erik Goienetxe agindupean dagoena. Erakunde honen xedea Espainiako erregeari, estatuburua den aldetik, bere eginkizunetan laguntzea da. Halaber, Axular Lizeoa bizilekuaren antolakuntzaz eta funtzionamenduaz arduratzen da.

## Egitura

1988ko maiatzaren 6ko 434/1988 Errege Dekretuan jasota dagoenez, Espainiako Errege Etxeak egitura hau du:
* Espainiako Errege Etxearen buruzagia
* Idazkari nagusia. Bere menpe ditu:
** Plangintza eta Koordinazio Kabinetea
*** Bulego, Ekintza eta Programa Idazkaritza
** Erreginaren Idazkaritza
** Asturiasko Printzearen Idazkaritza
** Segurtasun Zerbitzua
*** Komunikazio eta Informatika Zentroa
** Komunikabideekiko Harremanak
** Protokoloa
** Intendentzia
** Administrazioa, Azpiegiturak eta Zerbitzuak
** Gela Militarra
*** Espainiako Erregearen laguntzaileak
*** Asturiasko Printzearen laguntzaileak
*** Kabinetea
*** Errege Guardia

## Erreferentziak

* ↑ Casa de Su Majestad el Rey. (Gaztelaniaz)

## Ikus, gainera

* Espainiako errege familia

## Kanpo estekak

* Webgune ofiziala (Gaztelaniaz) (Ingelesez)
* Datuak: Q3320639
# José Antonio Garrido

José Antonio Garrido (Barakaldo, 1975eko azaroaren 28a -) euskal txirrindulari ohia da, 1999 eta 2008 artean profesionala izan zena. Bere ibilbidean hiru garaipen lortu zituen.

## Palmaresa

1998 (amateurra)
* Goierriko Itzulia
* 6. Bizkaiko Biran
2000
* Portugalgo Itzulia: etapa 1
2002
* Volta a Catalunya: etapa 1
2003
* Alcobendasko Klasika: etapa 1

## Emaitzak lasterketa nagusietan

| Lasterketa | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 |
| Italiako Giroa | - | - | - | - | - | - | 121.a | 134.a | - | - |
| Frantziako Tourra | - | - | - | - | - | - | - | - | - | - |
| Espainiako Vuelta | 101.a | - | - | - | - | 98.a | Err. | 59.a | - | - |
| Txirrindularitzako Munduko Txapelketak | - | - | - | - | - | - | - | - | - | - |
-: Ez zuen parte hartu Err.: Erretiratu zen

## Taldeak

* Benfica (1999-2000)
* Costa de Almería (2001-2003)
** Jazztel-Costa de Almería (2001-2002)
** Paternina-Costa de Almería (2003)
* Quick Step (2004-2006)
* LA-MSS (2007-2008)

## Erreferentziak

* ↑ Urtekaria
* Datuak: Q1367091
* Multimedia: José Antonio Garrido / Q1367091
# Callistosporium luteo-olivaceum

Callistosporium luteo-olivaceum Tricholomataceae familiako onddoa da. Espezie honen txapela ganbil eta hemisferiko tartekoa da. Toxikoa ez bada ere, haragiaren kalitateak ez du kontsumitzera bultzatzen.
Sinonimoak: Callistosporium xanthophyllum, Callistosporium graminicolor, Agaricus luteo-olivaceo.

## Deskribapena

Kapela: 1,5 eta 4 cm bitarteko diametrokoa, esferaerdi formakotik lau-ganbilera, ertza soberakinekin eta uhindua. Azal lehorra, matea, kolore ikusgarrikoa, arrea erdian eta horia ertzetara.
Orriak: Estuak, estu, hori-okre kolorekoak.
Hanka: Luzea, 3 eta 6 cm bitarteko garaierakoa, zilindrikoa, bihurgunetsua edo zuzena, kapelaren kolorekoa, pruina zurixkaz estalia, mizelio zuriarekin oinarrian.
Haragia: Gutxi, horixka. Fruta usain arina eta zapore gozoa edo mikatz samarra. KOH erreaktiboarekin kapelak gorri-purpura kolorea hartzen du. Espora-jalkina zuria.
Etimologia: Callistosporium terminoa grekotik dator, eder, ikusgarri, erakargarri, esan nahi duen "kállistos" hitzetik eta espora, hazi, esan nahi duen "sporá" hitzetik, espora ederrekin. Luteo-olivaceum epitetoa, horia esan nahi duen "luteus" hitzetik eta oliba kolorekoa esan nahi duen "oliva" hitzetik.

## Jangarritasuna

Ez du balio sukaldaritzarako.

### Nahasketa arriskua

Hypholoma generoko espezien antzekoa da.

## Sasoia eta lekua

Uztailetik urrira. Espezie oso urria. Hainbat basoetako deskonposatzen dauden egur saprofita (makala, pinua …). Soropildua hazten da.

### Banaketa eremua

Kanada, Ameriketako Estatu Batuak, Mexiko, Hawaii, Costa Rica, Puerto Rico, Kolonbia, Peru, Europa, Himalaiako eremua, Hego Korea, Japonia, Taiwan, Borneo, Mozambike.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 150 or. ISBN 84-282-0865-4..
* ↑ (Gaztelaniaz) Aranzadi, zientzia elkartea.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Callistosporium luteo-olivaceum: GBIF—the Global Biodiversity Information Facility.

## Kanpo estekak

* Datuak: Q10609160
* Multimedia: Callistosporium luteo-olivaceum / Q10609160
# Calocybe gangraenosa

Calocybe gangraenosa Lyophyllaceae familiako onddo espezie bat da. Ez da interesgarria elikagai gisa; eta oso urria delako babestu beharrekoa.
Sinonimoak: Agaricus fumatofoetens, Agaricus leucophaeatus, Clitocybe gangraenosa, Lyophyllum leucophaeatum, Collybia leucophaeata, Tricholoma leucophaeatum, Lyophyllum fumatofoetens, Lyophyllum gangraenosum.

## Deskribapena

Kapela: 3 eta 8 cm bitarteko diametrokoa, gero laua, haritsua, flokosoa, gris-okre antzeko kolorekoa, okre-arrea, gris-arrea hezetasunean; ertza beherantz biribildua, zuri pruinaduna.
Orriak: Helduta, kapelaren haragitik bereiz daitezkeenak, hori-arre kolorekoak.
Hanka: 4 eta 7 cm bitarteko garaierakoa eta 0,5 eta 1,5 cm bitarteko lodierakoa, oinarri puntaduna duen zilindrikoa, bere feltro mizeliodun lodiak inguratzen du; horixka arre edo gris-arre koloreen artekoa.
Haragia: Grisaxka zikin kolorekoa, ukitzean urdin-beltzaxka bilakatzen da; azidoekin gorritu egiten da, eta sulfato ferroso-rekin berde-urdin kolorea hartzen du. Zaporea mikatz samarra eta arrandegi edo zerrategi usainarekin.
Etimologia: Lyophyllum terminoa grekotik dator eta anastomosi gabe esan nahi du. Fumato-foetens epitetoa, bere kolorea eta usainagatik du.

## Jangarritasuna

Balio gutxiko jangarria.

### Nahasketa arriskua

Antzekoak diren espezie batzuk, beren esporen formaren arabera bereizten dira, hala nola: Lyophyllum transforme, Lyophyllum deliberatum eta Lyophyllum semitale.

## Sasoia eta lekua

Urak hartutako koniferoen basoetan.

### Banaketa eremua

Ameriketako Estatu Batuak, Alaska, Islandia, Kanariak, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 166 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 281 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Calocybe gangraenosa: GBIF—the Global Biodiversity Information Facility.

## Kanpo estekak

* Datuak: Q97665308
# Calonarius sulfurinus

Calonarius sulfurinus Cortinariaceae familiako onddo espezie bat da.
Sinonimaoak: Cortinarius fageticola, Cortinarius pelitnocephalus, Cortinarius personatus, Cortinarius sulfurinus subsp. fageticola, Cortinarius sulfurinus subsp. sulfurinus, Cortinarius sulphurinus.

## Deskribapena

Kapela: 7 eta 10 cm bitarteko diametrokoa, haragitsua, hori-sufre kolorekoa, Cortinarius splendens eta baino zurbilagoa, koloregabetzean gorrixka-oliba antzeko kolorekoa.
Orriak: Hori-sufre kolorekoak.
Hanka: 8 cm arteko garaierakoa eta 1 cm arteko lodierakoa, hori zurbil kolorekoa, 2 cm inguruko erraboilarekin, ertzak arrexka kolorekoak.
Haragia: Zurixka, usain leunarekin edo anis usain arin batekin.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta.

## Jangarritasuna

Ez da jangarria.

### Nahasketa arriskua

Cortinarius flavovirens delakoarekin nahas daiteke, hau hostoerorkorren zuhaitzen azpian hazten da.

## Sasoia eta lekua

Abuztutik urrira. Baso mistoetan.

### Banaketa eremua

Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 212 or. ISBN 84-282-0865-4..
* ↑ Calonarius sulfurinus: GBIF—the Global Biodiversity Information Facility.

## Kanpo estekak

* Datuak: Q130521075